Dorum ha ich mi uf d Suechi gmacht  nach öppis Neuem, wo Danze und Sport verbindet. Und do ich scho in eme Land wohn, wo me überall Reggaeton hört, sigs em Restaurant oder im Supermärt, hani mi extrem gfreut, e Fitnessstudio z'finde, wo e Reggaeton-Danzkurs abietet. D' Chique, d' Lisa und ich göhn unterdesse sit bald drei Mönet regelmässig dört go unseri "cintura" (Hüfte) schwinge, nid nur zu  Reggaeton, sondern au zu Salsa und sunschtige "ritmos latinos". Usserdäm könne mr dört im Boxe au unseri Aggressione los wärde und im Power wieder bitzli unseri Wyy- und Fleischbüüchli abbaue. Suuuper!